Saint-Quentin (Aisne)

Saint-Quentin je francúzske mesto, ktoré sa nachádza v departemente Aisne, v regióne Hauts-de-France.

Poloha 
Saint-Quentin má rozlohu . Najvyšší bod je položený  a najnižší bod  Nachádza sa 150 km na sever od Paríža. Mestom preteká okrem rieky Somme riečny kanál Saint-Quentin.

Doprava 
 Cestná - mesto sa nachádza na križovatke ciest RN 29 et RN 44, ktoré spájajú Paríž, Amiens, Reims, Lille a Brusel. Autobusová sieť 6 liniek.
 železničná - „Gare de Saint-Quentin - gare de Paris-Nord“, rýchlovlaky TGV.
 riečna - kanál Saint-Quentin prechádza mestom a spája Chauny s Cambrai (okolo 93 km). Zlievajú sa doň vody riek Somme a Oise. Kanál má aj dva podzemné tunely.

Dejiny 
Na mieste dnešného mesta bolo keltské oppidum, ktoré patrilo kmeňu Belgov menom „Viromandui“. Neskôr, po dobytí rímskym vojskom nieslo meno „Augusta Viromandorum“.
Prvotné osídlenie vzniklo na mieste vtedajšieho brodu cez rieku Somme.

Na začiatku 9. storočia bolo mesto centrom grófstva Vermandois. 

Od 10. storočia grófi de Vermandois (pôvodom z Karolovcov, potom Kapetovcov) dosiahli moc. Mesto sa rýchlo rozvíjalo: pred rokom 1080 dosiahla miestna buržoázia od Herberta IV. de Vermandois potvrdenie obecnej charty, ktorá zaručovala širokú autonómiu mesta.

Od 13. storočia je kráľovským mestom, čo umožnilo rozvoj obchodu, remesiel a textilnej výroby. Mesto ťažilo zo svojej polohy na obchodnej trase medzi krajom Champagne a Flámskom.

Počas Storočnej vojny sa ocitlo v epicentre konfliktu.

Obyvateľstvo 
Saint-Quentin má 55971 obyvateľov (2009).

Graf vývoja obyvateľstva:

Pamiatky 
 Bazilika 
 Radnica z roku 1509, gotický štýl, 173 sôch. Renesančná sála, polychrómovaná, slúži sobášom. Poradná sála z roku 1925 je v štýle art-deco. 
 mestské divadlo Jeana Villara z roku 1844, bombardované v Prvej svetovej vojne.
 Bekyne - sídla dobročinných žien, zo stredoveku.
 Palác Fervaques z 1911 postavený na mieste bývalého opátstva.
 Železničná stanica SNCF podľa plánu Gustave Umbdenstocka.   
 Veľká pošta, v štýle art-deco. 
 Pamätník obrancom mesta z roku 1557, ktorí bránili mesto proti španielskemu kráľovi Filipovi II. Renovovaný.

Ekonomika 
 Metalurgia, výroba motocyklov, lodných motorov (MBK /Yamaha)
 potravinársky priemysel
 stavebníctvo
 Chemický priemysel
 textilný priemysel
 zdravotníctvo

Osobnosti mesta 
 Maurice Quentin de La Tour (* 1704 – † 1788), rokokový maliar - portrétista
 François-Noël Babeuf (* 1760 – † 1797), novinár

Partnerské mestá 
  Greiz, Nemecko
  Kaiserslautern, Nemecko
  Rotherham, Spojené kráľovstvo
  San Lorenzo de El Escorial, Španielsko

Referencie

Pozri aj 
Zoznam obcí departementu Aisne

Externé odkazy 
 Insee - departement Aisne - zoznam

Mestá v regióne Hauts-de-France
Obce v departemente Aisne